Legal Document

Category: 1625

Text:
2. ΑΠΟΦΑΣΙΣ ΥΠΟΥΡΓΟΥ  ΚΟΙΝΩΝΙΚΩΝ ΥΠΗΡΕΣΙΩΝ Αριθ. 184 της 15/29 Μαρτ. 1978 (ΦΕΚ  Β΄ 274) Περί αντικαταστάσεως του Κανονισμού λειτουργίας του Διοικητικού Συμβουλίου του ΟΓΑ και των Επιτροπών. Έχοντες υπ’ όψει: 1.Τας διατάξεις των άρθρ. 14 και 19 του Νόμ. 4169/61. 2.Τον Νόμ. 400/76 (ΦΕΚ 203 τ.Α΄) «Περί Υπουργικού Συμβουλίου και Υπουργείων», εν συνδυασμώ με την αριθ. Δ3/2087/6.12.77 (ΦΕΚ 1278/6.12.77 τ.Β΄) κοινήν απόφασιν των Πρωθυπουργού και Υπουργού Κοιν. Υπηρεσιών «περί αναθέσεως αρμοδιοτήτων εις τους Υφ. Κοιν. Υπηρεσιών». 3.Την υπ’ αριθ. 177648/8721/11.9.61 απόφασιν του Υπουργού Γεωργίας (ΦΕΚ 320/16.9.61 τ.Β΄) «περί λειτουργίας του Διοικητικού Συμβουλίου του ΟΓΑ». 4.Την υπ’ αριθ. 124/14.12.77 απόφασιν του Διοικητικού Συμβουλίου του ΟΓΑ, διαβιβασθείσαν με το υπ’ αριθ. 18/Ζ2/17.1.78 έγγραφο του ΟΓΑ, αποφασίζομεν: Αντικαθιστώμεν τον Κανονισμόν λειτουργίας του Διοικητικού Συμβουλίου του ΟΓΑ και των Επιτροπών, τον εγκριθέντα δια της υπ’ αριθ. 177648/ 8721/11.9.61 αποφάσεως του Υπουργού Γεωργίας (ΦΕΚ 320/16.9.61 τ.Β΄), ως ακολούθως. «Κανονισμός λειτουργίας του Διοικητικού  Συμβουλίου του ΟΓΑ και των Επιτροπών» Σύγκλησις Συμβουλίου Άρθρ.1.-1.Το Διοικητικόν Συμβούλιον του ΟΓΑ συγκαλείται μετά πρόσκλησιν του Προέδρου αυτού, τακτικώς μεν άπαξ του μηνός, εκτάκτως δε οσάκις, κατά την κρίσιν του Προέδρου, παρίσταται προς τούτο ανάγκη ή κατ’ εντολήν του εποπτεύοντος τον Οργανισμόν Υπουργού. Δύναται το Συμβούλιον δι’ αποφάσεώς του να καθορίζη ημέρας τακτικών Συνεδριάσεων. 2.Επί τη εγγράφω αιτήσει τριών τουλάχιστον μελών, αναγραφούση και το θέμα, ο ζητείται η σύγκλησις, ο Πρόεδρος υποχρεούται να συγκαλέση συνεδρίασιν εντός τεσσάρων ημερών από της λήψεως της αιτήσεως με πρώτον θέμα το εν τη αιτήσει αναγραφόμενον. 3.Το Συμβούλιον συνεδριάζει εις τα εν Αθήναις Γραφεία της Κεντρικής Διοικήσεως του Οργανισμού, ή όπου αλλού, εκτάκτως, ήθελε ορισθή, δια πράξεως του Προέδρου αυτού. Ημερησία Διάταξις: Άρθρ.2-1.Ο Πρόεδρος του Διοικητικού Συμβουλίου, αναλόγως των παρουσιαζομένων υπηρεσιακών αναγκών, καταρτίζει την ημερησίαν διάταξιν των συζητήσεων κατά την συνεδρίασιν θεμάτων. 2.Το Συμβούλιον δύναται να αποφασίζη την αναγραφήν θέματός τινος εις την ημερησίαν διάταξιν της επομένης συνεδριάσεως αυτού. Τρία τουλάχιστον τακτικά μέλη του Συμβουλίου, δι’ αιτήσεώς των υποβαλλομένης προ της καταρτίσεως της ημερησίας διατάξεως δύνανται να ζητήσουν την αναγραφήν θέματός τινος εις την ημερησίαν διάταξιν. 3.Εις την ημερησίαν διάταξιν αναγράφονται σαφώς και λεπτομερώς τα συζητητέα θέματα. 4.Η ημερησία διάταξις, μετά προσκλήσεως εις συνεδρίασιν, αποστέλλεται, επί αποδείξει, εις τα τακτικά και αναπληρωματικά μέλη τρεις τουλάχιστον ημέρας προ της συνεδριάσεως, εξαιρέσει επειγουσών περιπτώσεων, καθ’ ας δύναται να συντομευθή ο χρόνος ούτος μέχρις 24 ωρών. Μετά της ημερησίας διατάξεως αποστέλλονται προς τα μέλη έγγραφοι εισηγήσεις επί των σοβαρωτέρων εκ των συζητητέων θεμάτων. Η πρόσκλησις των μελών των διαμενόντων εκτός της περιοχής των Αθηνών, δύναται να γίνεται και τηλεγραφικώς. Εν τη περιπτώσει ταύτη δεν έχουν εφαρμογήν αι διατάξεις των προηγουμένων εδαφίων της παρούσης παραγράφου, ως προς την αποστολήν της ημερησίας διατάξεως και των εγγράφων εισηγήσεων. (Αντί της σελ. 1013) Σελ. 1013(α) Διοικητικό Συμβούλιο Ο.Γ.Α. 39.Λ.β.1-2 75 5.Εάν τακτικόν τι μέλος κωλύεται να παραστή εις συνεδρίασιν του Συμβουλίου είτε ειδοποιεί περί τούτου απ’ ευθείας τον αναπληρωτήν του, είτε ειδοποιεί την υπηρεσίαν του Συμβουλίου, ίνα αύτη ειδοποιήση περί του κωλύματος το αναπληρωματικόν μέλος. 6.Άμα τη αποστολή των προσκλήσεων, κατατίθεται ο φάκελλος των συζητητέων κατά την συνεδρίασιν θεμάτων μετά πάντων των σχετικών εγγράφων εις τον γραμματέα του Συμβουλίου, όπου δύναται να λάβουν γνώσιν αυτών τα μέλη και να ζητήσουν οιαδήποτε στοιχεία υποβοηθούντα την εις το Συμβούλιον συζήτησιν. Απαρτία Άρθρ.3.-1.Το Συμβούλιον ευρίσκεται εν απαρτία εάν οι παρόντες Σύμβουλοι είναι πλείονες των απόντων. Εξαιρετικώς δια την λήψιν αποφάσεων περί προμηθειών ή αναθέσεως έργου κατόπιν ιδιαιτέρας συμφωνίας ή επενδύσεως διαθεσίμων του Οργανισμού, απαιτείται η παρουσία τουλάχιστον των 2/3 του συνόλου των μελών. 2.Εάν ημισείαν ώραν μετά την καθοριζομένην εις την πρόσκλησιν δεν έχει επιτευχθή απαρτία, ο Πρόεδρος, αιτήσει της πλειοψηφίας των παρόντων, υποχρεούται να κηρύξη ματαιωθείσαν την συνεδρίασιν. 3.Εν περιπτώσει μη επιτεύξεως απαρτίας, αποστέλλονται εις τα μέλη νέαι προσκλήσεις. Συνεδρίασις Άρθρ.4.-1.Διαπιστωθείσης υπό του Προέδρου απαρτίας των μελών του Συμβουλίου αναγιγνώσκονται υπό του Γραμματέως και επικυρούνται τα πρακτικά της προηγουμένης συνεδριάσεως τούτου, υπογραφόμενα υπό του Προέδρου, των μετασχόντων εις την συνεδρίασιν μελών, του Γενικού Διευθυντού και του Γραμματέως. Εάν επί θέματός τινος ήθελεν προβληθή αντίρρησις, ως προς την ακρίβειαν καταχωρήσεως των σχετικών συζητήσεων και γνωμών των μελών εις τα πρακτικά, ο Πρόεδρος ενεργεί επ’ αυτού σχετικόν έλεγχον παρεχομένων των αναγκαίων πληροφοριών και ενεργουμένων τω τυχόν κρινομένων αναγκαίων διορθώσεων. 2.Μετά την επικύρωσιν των πρακτικών, ο Πρόεδρος του Συμβουλίου ανακοινοί προς αυτό τας κυριωτέρας δραστηριότητας του Οργανισμού και τα επιτεύγματα, ιδία δε τα αφορώντα εις την οικονομικήν κατάστασιν τούτου ως και τα πραγματοποιηθέντα έσοδα και έξοδα κατά το διαρρεύσαν μεταξύ των δύο συνεδριάσεων διάστημα. 3.Η εις το Συμβούλιον συζήτησις των θεμάτων γίνεται κατά την σειράν της αναγραφής των εις την ημερησίαν διάταξιν, την οποίαν δύναται να μεταβάλη το Συμβούλιον, δι’ αποχρώντας λόγους. Σελ. 1014(α) Τεύχος 676 - Σελ. 90 Το Συμβούλιον δύναται προτάσει του Προέδρου ή μελών αυτού να προβή εις συζήτησιν θέματος εκτός ημερησίας διατάξεως εάν είναι παρόντα τουλάχιστον τα 2/3 των τακτικών μελών εφ’ όσον ληφθή περί τούτου απόφασις δια της παμψηφίας των παρόντων μελών. 4.Εις το Συμβούλιον εισηγείται τα συζητητέα θέματα ο Πρόεδρος αυτού, όστις δύναται να αναθέση την εισήγησιν ωρισμένων θεμάτων εις τον Γενικόν Διευθυντήν ή εις Προϊσταμένους αυτοτελών Υπηρεσιακών μονάδων του Οργανισμού. Το Συμβούλιον δύναται να αναθέση την εισήγησιν ωρισμένων θεμάτων και εις έν ή πλείονα μέλη αυτού. 5.Αι αποφάσεις του Συμβουλίου λαμβάνονται δι’ απολύτου πλειοφηψίας των παρόντων μελών και δια φανεράς ψηφορορίας δι’ ονοματικής κλήσεως ή δια μυστικής τη χρήσει ψηφοδελτίων, κατά την κρίσιν του. Εις περίπτωσιν ισοψηφίας προκειμένου μεν περί φανεράς ψηφοφορίας υπερισχύει η γνώμη υπέρ ης εδόθη η ψήφος του Προέδρου, προκειμένου δε περί μυστικής ψηφοφορίας η πρότασις θεωρείται απορριφθείσα. Εξαιρετικώς δια την λήψιν αποφάσεων περί προμηθειών ή αναθέεως έργου κατόπιν ιδιαιτέρας συμφωνίας επενδύσεως διαθεσίμων του Οργανισμού απαιτείται η πλειοψηφία τουλάχιστον του 1/2 του συνόλου των μελών του Συμβουλίου. Εν περιπτώσει διατυπώσεως, επί τινος θέματος, πλειόνων των δύο γνωμών, οι υποστηρίζοντες την ασθενεστέραν ή τας ασθενεστέρας γνώμας, εξ απόψεως ψήφων, οφείλουν κατά την νεωτέραν ψηφοφορίαν να ταχθούν υπέρ μιας των δύο επικρατεστέρων. 6.Εάν η συζητουμένη υπόθεσις αφορά εις ιδιωτικά συμφέροντα μέλους τινος του Συμβουλίου ή συγγενούς αυτού μέχρι και του τετάρτου βαθμού, το μέλος τούτο δεν δύναται ούτε να παραστή κατά την συζήτησιν, ούτε να λαβη μέρος εις την ψηφοφορίαν. Η περί εξαιρέσεως απόφασις του Συμβουλίου λαμβάνεται κατόπιν αιτήσεως του ως άνω μέλους, υποχρεουμένου εις σχετικήν δήλωσιν ή προτάσεως παντός άλλου μέλους αυτού. 7.Το Συμβούλιον δύναται να καλέση ενώπιόν του επιτροπάς ή μεμονωμένα πρόσωπα προκειμένου δε περί συζητήσεως θεμάτων αφορώντων εις το Προσωπικόν του ΟΓΑ εκπρόσωπος των ανεγνωρισμένων συνδικαλιστικών οργανώσεων αυτού, προς παροχήν εις αυτό πληροφοριών ή γνωμών. 8.Εις τας συνεδριάσεις του Συμβουλίου παρίσταται και ο Γραμματεύς, αυτού, οριζόμενος μετά των αναπληρωτών του, δι’ αποφάσεως του Προέδρου εκ των υπαλλήλων του ΟΓΑ. 9.Επί σοβαρών περιπτώσεων δύναται το Συμβούλιον να αποφασίση την τήρησιν εστενογραφημένων πρακτικών. 39.Λ.β.2 Διοικητικό Συμβούλιο Ο.Γ.Α. 76 Πρακτικά - Τήρησις εχεμυθείας Άρθρ.5.-1.Περί των συνεδριάσεων τηρούνται πρακτικά υπό του Γραμματέως, εις τα οποία καταχωρίζονται αι γενόμεναι συζητήσεις και αι διατυπούμεναι γνώμαι ως και αι λαμβανόμεναι αποφάσεις, αι αποίαι αριθμούνται κατά σειράν λήψεως αυτών. 2.Εν επειγούση περιπτώσει δύναται το συμβούλιον εν τη αυτή συνεδριάσει να επικυρώση τα πρακτικά ταύτης ή ως πρός τινας αποφάσεις ή και να εξουσιοδοτήση τον Πρόεδρον του Συμβουλίου, όπως προβή ούτος εις την επικύρωσίν των. 3.Αι διεξαγόμεναι κατά τας συνεδριάσεις συζητήσεις είναι μυστικαί. Ομοίως μυστικαί είναι και αι λαμβανόμεναι αποφάσεις μέχρι της επικυρώσεώς των και προ της εγκρίσεως των εξ αυτών μη εκτελεστών. Η τήρησις εχεμυθείας επί των συζητήσεων και επί των ληφθεισών αποφάσεων αποτελεί υπηρεσιακόν καθήκον, όχι μόνον δια τον Πρόεδρον, τα μέλη, τον Γενικόν Διευθυντήν και τον γραμματέα του Συμβουλίου, αλλά και δα πάντα, καθ’ οιονδήποτε τρόπον λαβόντα γνώσιν των διαμειφθέντων κατά την διάρκειαν συνεδριάσεων αυτού. 4.Κατόπιν ειδικής αποφάσεως του Συμβουλίου επιτρέπεται να δίδεται προς δημοσίευσιν ή ανακοινούται περίληψις ή αποσπάσματα των γενομένων συζητήσεων και των ληφθεισών αποφάσεων ή και ολοκλήρων των πρακτικών της συνεδριάσεως. Αι περί προσωπικών, όμως ζητημάτων συζητήσεις, και αι λαμβανόμεναι αποφάσεις θεωρούνται πάντοτε εμπιστευτικαί και συνεπώς ουδεμία επ’ αυτών ανακοίνωσις επιτρέπεται. Το Συμβούλιον δύναται να χαρακτηρίση και έτερα θέματα ως εμπιστευτικά. Αρμοδιότητες Προέδρου του Συμβουλίου Άρθρ.6.-1.Ο Πρόεδρος του Διοικητικού Συμβουλίου, πέραν των εις τα προηγούμενα άρθρα αναφερομένων, έχει και τας ακολούθους αρμοδιότητας: α)Διευθύνει τας συνεδριάσεις του Συμβουλίου. β)Καλεί, εάν κρίνη σκόπιμον, ενώπιον του Συμβουλίου, υπαλλήλους του ΟΓΑ ή έτερα αρμόδια πρόσωπα προς παροχήν πληροφοριών, στοιχείων, γνωμοδοτήσεων κλπ. γ)Προβαίνει εις δημοσιεύσεις, ανακοινώσεις, επί των αποφάσεων του Συμβουλίου, εφ’ όσον αύται δύνανται να δημοσιευθούν ή να γνωστοποιηθούν ευρέως. 2.Ο Πρόεδρος του Συμβουλίου εκδίδει τας αναγκαίας πράξεις δια την απρόσκοπτον λειτουργίαν του Συμβουλίου και την εκτέλεσιν των αποφάσεων αυτού. Ενημέρωσις μελών του Συμβουλίου Άρθρ.7.-Τα μέλη του Συμβουλίου δια παν ζήτημα αφορών τον ΟΓΑ επικοινωνούν μετά του Προέδρου και του γενικού Διευθυντού, παρά των οποίων δικαιούνται να ζητήσουν πάσης φύσεως πληροφορίας. Δικαιούνται επίσης τα μέλη να υποβάλλουν προτάσεις ή ερωτήσεις ενώπίον του Συμβουλίου, δι’ ων ασκείται έλεγχος εφ’ ωρισμένων ενεργειών του Οργανισμού. Η συζήτησις επ’ αυτών γίνεται εις χρόνον οριζόμενον υπό του Συμβουλίου. Λειτουργία Επιτροπών Άρθρ.8.-1.Αι διατάξεις των προηγουμένων άρθρων του παρόντος Κανονισμού, όσον αφορά την σύγκλησιν απαρτίαν, τας αποφάσεις, τα πρακτικά και την τήρησιν εχεμυθείας, έχουν ανάλογον εφαρμογήν και επί των λειτουργουσών παρά τω Οργανισμώ Επιτροπών. 2.Ο Πρόεδρος του Διοικητικού Συμβουλίου ως και ο Γενικός Διευθυντής του ΟΓΑ δύνανται να μετέχουν των Συνεδριάσεων απασών των λειτουργουσών εις τον Οργανσιμόν Επιτροπών, εξαιρέσει των επιτροπών Προμηθειών και Παραβολών. Ούτοι μετέχοντες, προεδρεύουν κατά σειράν, των συνεδριάσεων τούτων. Έναρξις ισχύος - Καταργητική ρήτρα Άρθρ.9.-Η ισχύς του παρόντος Κανονισμού άρχεται από της δημοσιεύσεώς του δια της Εφημερίδος της Κυβερνήσεως, αφ’ ης παύει η ισχύς του εγκριθέντος δια της υπ’ αριθ. 177648/8721/11.9.1961 αποφάσεως του Υπουργού Γεωργίας Κανονισμού, δημοσιευθέντος εις το υπ’ αριθ. 320/Β/16.9.61 φύλλον της Εφημερίδος της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. (Μετά την σελ. 1014(α) Σελ. 1014,01 Τεύχος 676 Σελ. 91 Διοικητικό Συμβούλιο Ο.Γ.Α. 39.Λ.β.2 77 78